Rasmus Prehn (soc.dem.) undrer sig over, hvor Statsministerens løfte om flere penge til ambulanceberedskabet bliver af i Regeringens Finanslovsforslag.

For en uge siden stod statsminister Anders Fogh Rasmussen frem og lovede, at der fremover ikke måtte være mere end 15 minutters responstid for ambulancerne. Det skulle blandt andet opnås ved at tilføre flere penge til området. Alligevel er det ikke nævnt med et ord i Regeringens Finanslovsudspil, som blev fremlagt tirsdag. - Jeg blev så glad da Statsministeren lovede det, og derfor er skuffelsen endnu større i dag, når han tilsyneladende har glemt det igen, siger Rasmus Prehn (soc.dem.) til TV2/Nord. - Det er netop i yderområder som Nordjylland, hvor der er behov for et tiltag på det her område, og derfor er jeg fortørnet over, at Statsministeren fuldstændig ignorerer det i Finanslovsudspillet, fortsætter han.